Pompierii prahoveni au intervenit, ieri seară, pentru localizarea și lichidarea unui incendiu în comuna Dumbrăvești, sat Găvănel. Focul s-a manifestat la nivelul acopetișului și la o anexă gospodărească, pe o suprafață de aproximativ 130 mp. Din fericire, nu au existat victime.
Pompierii militari din cadrul Gărzii de Intervenție Băicoi și a Punctului de Lucru Plopeni au intervenit cu 3 autospeciale de stingere și un echipaj SMURD.
La sosirea forțelor de intervenție, incendiul se manifesta la nivelul acoperișului locuinței și la o anexă gospodărească pe o suprafață de aproximativ 130 mp, fiind depuse eforturi pentru localizarea acestuia.
Nu au fost înregistrate victime.
Cauza probabilă de incendiu va fi stabilită de către pompieri la finalizarea intervenției", a transmis ISU Prahova.